ΓΡΑΠΤΗ ΕΡΩΤΗΣΗ E-0518/02

υποβολή: Erik Meijer (GUE/NGL) προς την Επιτροπή

(28 Φεβρουαρίου 2002)

Θέμα: Περιορισμένες δυνατότητες αγοράς εισιτηρίων για προορισμούς εκτός της χώρας, οι οποίες αποθαρρύνουν τις διασυνοριακές μετακινήσεις με αφετηρία τις Κάτω Χώρες

1. Γνωρίζει η Επιτροπή ότι, σε ορισμένα κράτη μέλη, είναι δυνατή η άμεση έκδοση από τουςπολογιστές των ταμείων έκδοσης εισιτηρίων των σταθμών, εισιτηρίων για διαδρομές στην αλλοδαπή, ενώ σε άλλα, τα εισιτήρια αυτά χορηγούνται μόνο κατόπιν κράτησης, οπότε αποστέλλονται μέσω ταχυδρομείου, ή σε ορισμένες θυρίδες έκδοσης διεθνών εισιτηρίων που είναι ανοικτές μόνο μερικές ώρες ημερησίως (π.χ. μεταξύ 10 πμ και 5 μμ τις εργάσιμες ημέρες)·

2. Γνωρίζει η Επιτροπή ότι οι ολλανδικοί σιδηρόδρομοι, οι οποίοι είχαν ήδη παύσει να εκδίδουν εισιτήρια με προορισμό ορισμένες σχετικά απομακρυσμένες μεγάλες πόλεις και περιορίσει τη δυνατότητα έκδοσης εισιτηρίων και κράτησης θέσεων για όλες τις χερσαίες διαδρομές άνω των 200 χιλιομέτρων, μόνο στις μεγάλες πόλεις, μεθοριακούς σταθμούς και αεροδρόμια (27 σταθμοί στους 410), σκοπεύουν να περιορίσουν ακόμη περισσότερο τα σημεία έκδοσης εισιτηρίων, ήτοι στον αριθμό των 10·

3. Κρίνει η Επιτροπή ότι είναι λογικό αυτό που συμβαίνει σε πολλές περιπτώσεις, δεδομένου ότι οι δυνατότητες αγοράς εισιτηρίων είναι περιορισμένες όπως και οι ώρες λειτουργίας των θυρίδων, να αναγκάζονται οι ταξιδιώτες που αναχωρούν από τις Κάτω Χώρες να αγοράζουν τα εισιτήριά τους για μακρινούς ξένους προορισμούς — συμπεριλαμβανομένου του Βερολίνου, του Παρισιού ή του Στρασβούργου — διακόπτοντας το ταξίδι τους στο Αμβούργο, το Ανόβερο, την Κολωνία ή τις Βρυξέλλες·

4. Γνωρίζει η Επιτροπή εάν μεταξύ των κρατών μελών της Ευρωπαϊκής Ένωσης που συνδέονται σιδηροδρομικά με άλλα κράτη μέλη,πάρχουν ορισμένα στα οποία οι δυνατότητες αγοράς εισιτηρίων για προορισμούς εκτός της χώρας είναι εξίσου περιορισμένες με εκείνες των Κάτω Χωρών·

5. Εάν όχι, είναι διατεθειμένη η Επιτροπή να ενημερώσει την ολλανδική κυβέρνηση — στην οποία ανήκουν αποκλειστικά οι ολλανδικοί σιδηρόδρομοι·

Πηγή: De Volkskrant, της 2ας Φεβρουαρίου 2002

Κοινή απάντησητου κ. Loyola de Palacio εξ ονόματος της Επιτροπήςστις γραπτές ερωτήσεις E-0518/02 και E-0520/02

(18 Απριλίου 2002)

Οι αρχές των Κάτω Χωρών και οι Nederlandse Spoorwegen (NS) Reizigers έχουν συνάψει σύμβαση παροχής δημόσιαςπηρεσίας (prestatie contract) για το κύριο σιδηροδρομικό δίκτυο, στην οποία αναφέρονται οι απαιτήσεις και οι δείκτες επιδόσεων για την παροχή σιδηροδρομικώνπηρεσιών στο εν λόγω δίκτυο. Η Επιτροπή θεωρεί ότι αρμόδιοι για την εκτέλεση της σύμβασης αυτής είναι οι εταίροι της και ότι δεν μπορεί να επέμβει εάν δεν έχει λόγους να πιστεύει ότι διατάξεις της εν λόγω σύμβασης είναι ασυμβίβαστες με τις κοινοτικές διατάξεις. Τα ζητήματα όμως που τίθενται οδηγούν την Επιτροπή στο να θεωρεί ότι δεν πρόκειται για τέτοια περίπτωση. Οι αρχές των Κάτω Χωρών έχουν όντως τη δυνατότητα να συνεργαστούν με τις αρχές των άλλων κρατών μελών προκειμένου να δημιουργήσουν και να χρηματοδοτήσουν διασυνοριακές σιδηροδρομικέςπηρεσίες. Στις συμβάσεις παροχής δημόσιαςπηρεσίας που θα συναφθούν με τις σιδηροδρομικές επιχειρήσεις θα μπορούσαν να συμπεριληφθούν διατάξεις σχετικά με τις δυνατότητες διάθεσης εισιτηρίων και/ή τις ώρες λειτουργίας των εκδοτηρίων εισιτηρίων.

Η Επιτροπή ανέθεσε προσφάτως τη διεξαγωγή μελέτης με θέμα την Ανάπτυξη των (διεθνών) σιδηροδρομικών συγκοινωνιών της ΕΕ(1), η οποία παρείχε εκτίμηση των σημερινών και μελλοντικών δυνατοτήτων της αγοράς διεθνών σιδηροδρομικών συγκοινωνιών. Παρουσίασε μια διεξοδική εικόνα της τρέχουσας κατάστασης, των προβλημάτων και των προκλήσεων ενόψει της βελτίωσης των διεθνών σιδηροδρομικών συγκοινωνιών. Περιέγραψε παραδείγματα προβλημάτων σε σχέση με τη διάθεση πληροφοριών για τις διεθνείς συγκοινωνίες και τη δυνατότητα κράτησης θέσεων. Επεσήμανε επίσης τις ελλείψεις όσον αφορά την ενοποίηση των εισιτηρίων και την επιστροφή των μη χρησιμοποιηθέντων εισιτηρίων. Από τα στοιχεία αυτά προκύπτει σαφώς ότι η αγορά των διεθνών σιδηροδρομικών συγκοινωνιών αναπτύσσεται, αν και η έκθεση OGM επεσήμανε τομείς που επιδέχονται βελτίωσης. Αντίγραφο της μελέτης αυτής αποστέλλεται χωριστά στο Αξιότιμο Μέλος του Κοινοβουλίου και στην Γραμματεία του Κοινοβουλίου.

Στη Λευκή Βίβλο για την πολιτική μεταφορών(2) καθώς και στην ανακοίνωση με τίτλο Για έναν ολοκληρωμένο ευρωπαϊκό σιδηροδρομικό χώρο(3), η Επιτροπή πρότεινε οι σιδηροδρομικές επιχειρήσεις να αναλάβουν πρωτοβουλίες για τη βελτίωση — σε εθελοντική βάση — της ποιότητας τωνπηρεσιών τους. Η Επιτροπή προτίθεται επίσης ναποβάλει, μέχρι τα τέλη του 2002, πρόταση για τα δικαιώματα και τιςποχρεώσεις των επιβατών στον τομέα των διεθνών σιδηροδρομικών μεταφορών, στην οποία θα περιλαμβάνονται διατάξεις όσον αφορά τους τεχνικούς όρους των συμβάσεων και τη διαφάνειά τους, τις διαβουλεύσεις με τους καταναλωτές, το χειρισμό των καταγγελιών και την εξωδικαστική επίλυση διαφορών, καθώς και τις αποζημιώσεις και την παροχή βοήθειας σε σχέση με τις καθυστερήσεις, ακυρώσεις, χαμένες ανταποκρίσεις και κρατήσεις θέσεων που δεν τηρούνται. Θα ασχοληθεί επίσης με τη βελτιωμένη διάθεση πληροφοριών σε ηλεκτρονική μορφή σχετικά με τις τιμές, τα εισιτήρια, τα ωράρια και τις παρεχόμενεςπηρεσίες.

Η Επιτροπή έχει αρχίσει την επεξεργασία συστήματος παρακολούθησης των κυριότερων εξελίξεων στις αγορές σιδηροδρόμων, όπου περιλαμβάνονται και οι αγορές επιβατών. Το σύστημα παρακολούθησης που θα εγκατασταθεί σύμφωνα με τις διατάξεις του άρθρου 10β της τροποποιημένης οδηγίας 91/440/ΕΟΚ του Συμβουλίου(4), θα περιλαμβάνει δείκτες για τον όγκο των σιδηροδρομικών μεταφορών καθώς και δείκτες ποιότητας, όπως, επί παραδείγματι, δείκτες για τις καθυστερήσεις των επιβατικών αμαξοστοιχιών.

(1) Developing EU (International) Rail Passenger Transport: Assessment of the actual and potential market for international rail passenger services, carried out by OGM, February 2002.

(2) COM(2001)370 τελικό.

(3) COM(2002)18 τελικό.

(4) Οδηγία 91/440/ΕΟΚ της 29ης Ιουλίου 1991 για την ανάπτυξη των κοινοτικών σιδηροδρόμων, ΕΕ L 237 της 27.8.1991, όπως τροποποιήθηκε από την οδηγία 2001/12/ΕΚ της 26ης Φεβρουαρίου 2001, ΕΕ L 75 της 15.3.2001.